Document ID: /roh_data/filtered/swiss_laws_in_ROHinterleaved.jsonl.gz/4660

This text was translated from IT into Rumantsch Grischun.

Il Consiglio federale si pronuncia di norma pro o contro un postulato al più tardi entro l’inizio della sessione ordinaria successiva alla sua presentazione. Se si tratta di un postulato di commissione presentato meno di un mese prima dell’inizio della sessione ordinaria seguente, si pronuncia pro o contro il postulato al più tardi entro l’inizio della sessione successiva. Il postulato è accolto se una Camera lo approva. Il Consiglio federale adempie un postulato riferendone in un rapporto speciale, nel rapporto di gestione o in un messaggio a sostegno di un disegno di atto legislativo dell’Assemblea federale. Se un postulato non è ancora adempiuto dopo due anni, il Consiglio federale riferisce annualmente all’Assemblea federale su quanto ha finora intrapreso per l’adempimento del mandato e su come intenda adempierlo. Questo rapporto è trasmesso alle commissioni competenti. Su richiesta motivata del Consiglio federale o di una commissione, i postulati vengono tolti dal ruolo se sono stati adempiuti o se non devono più essere mantenuti. Lo stralcio dal ruolo richiede il consenso della Camera che ha accolto il postulato. Nuovo testo giusta il n. I della LF del 3 ott. 2008 (Diritto parlamentare. Diverse  modifiche), in vigore dal 2 mar. 2009 (RU 2009 725; FF 2008 1593 2665).

Il Cussegl federal propona d’acceptar u da refusar il postulat, e quai per regla il pli tard il cumenzament da la proxima sessiun ordinaria suenter l’inoltraziun. Sch’in postulat vegn inoltrà d’ina cumissiun damain che 1 mais avant che la proxima sessiun ordinaria cumenza, formulescha il Cussegl federal sia proposta il pli tard il cumenzament da la surproxima sessiun. Il postulat è acceptà, sch’ina chombra l’approvescha. Il Cussegl federal ademplescha in postulat, sch’el infurmescha en in rapport separà, en in rapport da gestiun u en ina missiva davart in sboz per in decret da l’Assamblea federala. Sch’in postulat è pendent per passa 2 onns, infurmescha il Cussegl federal ina giada l’onn l’Assamblea federala davart las lavurs fatgas fin ussa e davart las mesiras ch’el vul prender per ademplir l’incumbensa. Quest rapport vegn adressà a las cumissiuns cumpetentas. Sin proposta motivada dal Cussegl federal u d’ina cumissiun vegn il postulat annullà, sch’el è ademplì u na duai betg vegnir mantegnì. L’annullaziun d’in postulat sto vegnir approvada da la chombra che l’ha acceptà. Versiun tenor la cifra I da la LF dals 3 d’oct. 2008, en vigur dapi ils 2 da mars 2009 (AS 2009 725; BBl 2008 1869, 3177).